《赠妈祖宫住持转文》
清代·周凯

吼声如虎耳堪憎，三月春风冷似冰。且向参寥烹活火，暂同无本说初乘。

蓬瀛东去茫无岸，法相西来只此僧。我欲灯前證因果，打包何日解行縢。

作者简介：浙江富阳人，字仲礼，号云皋。嘉庆十六年进士。官至河南按察使。善诗画，尤工山水。未第时，每阴雨辄入山观烟云出没，以资画趣。有《内自讼斋杂刻》等。